
Rebolusyon ang magwawakas 
sa pagkaatrasado at karukhaan 


Gloria Arroyo na mapapabilang na ang Pilipinas 
sa pinakamauunlad na bansa sa mundo pagsapit 
ng 2020. Binibilog lamang ni Arroyo ang ulo ng mga 
Pilipino sa paulit-ulit na pagsasabing ilang taon na 
lamang ay magwawakas na ang dantaon nilang kahi- 
rapan bunga ng kanyang mga pagsisikap at hakbang. 
Walang naniniwala sa pinalalabas ni Arroyo na kaila- 
ngan niyang manatili sa poder upang maisalba ang Pi- 
lipinas at maihatid ito sa pangako niyang kaunlaran. 
Dahil sa paglala ng krisis ng malapyudal na ekono- 
mya sa bansa at ng paghagupit ng kasalukuyang kri- 
sis ng pandaigdigang sistemang kapitalista, lalo pang 
magiging atrasado ang kabuhayan sa Pilipinas. Ganito 
rin ang tantya maging ng mga imperyalistang ahen- 
syang pampinansya. 


INET kabulastugan ang deklarasyon ni 


Pagkurakot sa pondo 
ng Balikatan 
PAHINA 3 


Mga paglabag 
sa karapatang-tao 
sa SMR 


Hangga't ang ekonomya ng Pilipinas ay nanana- 
tiling tagasuplay lamang sa mga imperyalista ng mu- 
rang hilaw na materyales at murang lakas-paggawa, 
natatali sa pag-eeksport ng bahagyang naprosesong 
mga kalakal at hinuhuthutan ng supertubo gamit ang 
kaunting sobrang kapital, mananatili itong atrasado, 
agraryo at di industriyalisado. Palagian ding babayu- 
hin ng permanenteng krisis ang Pilipinas at di ito 
uunlad kailanman sa ilalim ng bulok na sistema. 

Hindi na umusad ang ekonomya at kabuuan ng li- 
punang Pilipino mula nang ipataw ng imperyalismong 
US ang kolonyal at neokolonyal na paghahari, panda- 
rambong at pang-aapi. Mula noong dekada 1980, nang 
ipatupad ang imperyalistang 
patakarang “neoliberal na =~ 
globalisasyon” at kaakibat 


Panibagong krisis 
sa pulitika sa Nepal 


PAHINA 8 PAHINA 11 


na liberalisasyon, deregulasyon, 
pleksibilidad sa paggawa, pribati- 
sasyon at denasyunalisasyon ay hi- 
git pang lumala ang gayong kalu- 
nus-lunos na kalagayan. 

Wala sa mga hungkag na pa- 
ngako ni Arroyo ang kalutasan ng 
karalitaan at kadusta-dustang kala- 
gayan ng mamamayang Pilipino. 
Bagkus, ang rehimeng US-Arroyo 
ang siya pang responsable sa patu- 
loy na pagkaatrasado ng ekonomya 
at lipunang Pilipino. Walang anu- 
mang ginawa ang rehimeng ito pa- 
ra paunlarin ang ekonomya, indus- 
triya, agrikultura at kalidad ng bu- 
hay ng mamamayang Pilipino. Si- 
nasagkaan pa nga nito ang pam- 
bansang industriyalisasyon, repor- 
ma sa lupa at mga programa at pa- 
nukala para sa ikabubuti ng mama- 
mayan. 

Pinakamasugid itong tagapag- 
patupad ng mga patakaran ng im- 
peryalistang “globalisasyon” na 
ibayong nagpapalalim sa kahira- 
pang kinasasadlakan ngayon ng 
mamamayang Pilipino. Ang imper- 
yalistang "globalisasyon" ay nag- 
wawasak sa mga produktibong 
pwersa, sumasaid sa likas na yaman 
ng bansa at nagkakait ng pinakaba- 
tayang mga panlipunang serbisyo 


BAYAN 


Taon XL Blg. 10 Mayo 21, 2009 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


sa mga naghihikahos. 

Rebolusyon lamang ang mag- 
wawakas sa pagkaatrasado at kabu- 
lukan ng bansa. Sa pamamagitan 
ng bagong demokratikong rebolu- 
syon ay maibabagsak ang umiiral 
na malakolonyal at malapyudal na 
sistemang panlipunan at makaka- 
mit ang pambansang kalayaan, de- 
mokrasya, katarungan, kapayapaan 
at kaunlarang higit daantaon nang 
ipinagkakait sa bansa at mamama- 
yang Pilipino. Sa pamamagitan la- 
mang nito mabibigyang-daan ang 
pag-unlad sa kabuhayan at kalidad 
ng buhay ng mamamayan. 

Ang sosyalistang rebolusyon 
tungo sa pagtatatag ng ibayong 
mas maunlad na pampulitika at so- 
syo-ekonomikong sistema na ang 
pangunahing makikinabang ay ang 
uring manggagawa at masang 
anakpawis, ay kagyat na isusulong 
oras na makumpleto ang pamban- 
sang demokratikong rebolusyon. 

Sa pagsusulong ng rebolusyong 
Pilipino, dapat puspusang labanan 
ang naghaharing rehimeng US-Ar- 
royo at lahat ng iba pang papet at 
reaksyunaryong rehimeng salalayan 
ng naghaharing sistema hanggang 
sa maibagsak at mapalitan ang bu- 
ong bulok na sistema. ABI 

Pag-aaral ng ADB 
Napakaatrasado 


ng Pilipinas 

nilabas nitong Mayo ng 

Asian Development Bank 
(ADB) ang isang komprehen- 
sibong pag-aaral nito na nag- 
kukumpara sa inabot na pag- 
unlad sa kabuhayan at lipu- 
nan ng iba't ibang bansa sa 
daigdig. Ayon dito, aabutin 
ng dalawang siglo bago ma- 
pantayan ng Pilipinas ang ka- 
salukuyang antas ng pamu- 
muhay ng mga industriyalisa- 
dong bansa. 

Batay sa kabuuang tau- 
nang produksyon kada tao sa 
Pilipinas (per capita GDP) na 
$33.70 (P1,588), aabot ng 
175 taon bago maabot ang 
$397.20 (P18,722) na kasalu- 
kuyang taunang produksyon 
kada tao sa mga industriyali- 
sadong bansa. Habang tuma- 
tagal ay lalo pang lumalaki 
ang agwat na ito. 

Ayon pa sa ADB, aabutin 
ng 151 hanggang 240 taon 
bago maabot ng Pilipinas ang 
iba't ibang mga palatandaan 
ng mataas na kalidad ng buhay 
na inabot na ng mga industri- 
yalisadong bansa, tulad ng sa 
literasiya, karaniwang inaabot 
na edad, serbisyo sa eduka- 
syon at kalusugan at iba pa. 
Bagsak na bagsak ang Pilipi- 
nas sa lahat ng kategoryang 
ito at kapantay ng Bangladesh 
at Nepal, dalawa sa pinaka- 
naghihikahos na bansa sa bu- 
ong mundo. 

Ang totoo, hangga't nana- 
natili ito sa ilalim ng malako- 
lonyal at malapyudal na siste- 
ma, hindi aabutin ng Pilipinas 
ang kaunlaran kahit ilang da- 
ang taon pa ang lumipas. WŒ 

Kawalan 

ng trabaho, 
patuloy 

na lumalala 


A” lumalalang disempleyo 
sa bansa at ang inabot nang 
rurok nito sa kasalukuyan ay pi- 
natutunayan ng pinakahuling 
sarbey ng Social Weather Stati- 
ons (SWS). Sa sarbey na ito, lu- 
malabas na 34.2% o 14 milyong 
Pilipino ang walang trabaho. 
Umabot naman sa tatlong mi- 
lyon ang natanggal sa trabaho 
noong unang kwarto ng taon pa 
lamang. Tumaas din nang 20% 
ang tantos ng disempleyo mula 
noong Mayo 2005. 

Ayon pa rin sa SWS, 
umaabot sa 16.7% ng mga pa- 
milya ng mga nasibak sa traba- 
ho ang nakararanas ng matin- 
ding gutom habang 16.9% ng 
mga walang trabaho ang naita- 
lang nagugutom. 

Samantala, sinabi naman ng 
Nielsen Company Phil. sa kani- 
lang sarbey na umaabot sa 26% 
ng mga Pilipino ang bina- 


bagabag ng kawalan ng 
katiyakan sa trabaho. 
Malaking sampal sa De- 


partment of Labor and Employ- 
ment (DOLE) at Malacañang ang 
ipinakikita ng SWS sarbey, ani 
Rep. Joel Maglungsod ng parti- 
dong Anakpawis. Aniya, hindi 
natutugunan ng gubyerno ang 
lumalalang kawalan at tangga- 
lan sa trabaho kahit pa may mga 
"job fair" na inilulunsad ang re- 
himeng Arroyo. 

Pilit ding itinatago ng gu- 
byerno ang totoong bilang ng 
mga walang trabaho dahil ayon 
sa mga dinoktor na estadistika 
ng DOLE ay 7% lamang ang tan- 
tos ng disempleyo. ABI 

Anomalya sa pagpepresyo ng noodles 


apilitan ang Department of Education (DepEd) na suspendihin ang 

kontrata ng suplayer nito ng noodles sa programang Food-For-School 
matapos mabunyag ang kahiya-hiyang pagpapalobo ng matataas na upi- 
syal ng edukasyon sa presyo ng mga ito. 


Suspendido ang kontrata ng 
Jeverps Manufacturing Corporation 
(JMC) habang iniimbestigahan ng 
Senado ang anomalya. Ibinigay ng 
DepEd sa JMC noong 2007 ang 
P284.13 milyong kontrata para 
magsuplay ng 15 milyong pakete 
ng fortified noodles (na umano'y 
may dagdag na bitamina). Napunta 
ulit sa JMC ngayong 2009 ang kon- 
tratang ito na umabot sa P427.21 
milyon. Umaabot na sa P750 mil- 
yon ang halaga ng mga kontratang 
ibinigay ng DepEd sa JMC sa loob 
ng limang taon. 

Matapos ikutan ang mga pata- 
karan sa bidding, pinaboran ng 
DepEd ang JMC. Walang lisensya 
ang JMC, ayon mismo sa Bureau of 
Food and Drugs. 

Sa kontrata noong 
2007, P18 ang 


itinakdang presyo ng noodles sa- 
mantalang mabibili ang bawat pa- 
kete nito sa presyong P4.50 sa lo- 
kal na pamilihan. Ngayong taon, 
pinatungan pa ng P4.00 ang da- 
ting P18 presyo ng noodles kaya 
P22 na ito ngayon. Sa kabuuan, 
umaabot sa P251 milyon ang pa- 
tong sa kontrata ngayong taon. 
Katawa-tawang ikinakatwiran 
ang mas mahal na presyo nito sa 
pagsasabing mayroon umano itong 
sariwang itlog at malunggay. Pero 
kahit ito ay napatunayang peke. 
Ayon sa pagsusuri ng mga ahensya 
sa Hong Kong, Malaysia, South Ko- 
rea at Vietnam, gawa lamang sa 
arina at betsin ang noodles, walang 
sariwang itlog kundi egg powder la- 
mang at wala ring malunggay. Sa 
pagdinig ng Senado, katawa-ta- 
wang sinabi ng isang upisyal ng 
DepEd na P60-P100 kada 100 gra- 
mo ang presyo ng malunggay 
kaya mataas ang 
ssa presyo ng for- 
Lp tified noodles. 
Ang totoo, para ito 
ì sa masisiba at wa- 
ti lang kabusugang 
Í upisyal ng gubyerno 
na nagsasamantala 
sa kahirapan ng mga 
batang Pilipino. WŒ 


Pondo ng Balikatan, ibinubulsa 
ng matataas na upisyal-militar 


H=: P250 milyon ang pondong ipinasa ng gubyerno ng US para ba- 
yaran ang mga nagastos ng mga sundalong Amerikano sa Balikatan 


noong 2006 at 2007 na inabonohan muna ng Armed Forces of the Philip- 
pines (AFP). Pero sa halip na ientrega ito sa Philippine National Treasury 
ay iligal ito ngayong nakalagak sa isang bangko para umano sa Citizens' 
Armed Forces Geographical Unit (CAFGU) sa ilalim ng Western Mindanao 
Command (Westmincom). Dahil napakaliit na bahagi ng nakalaan para sa 

mga elemento ng CAFGU ang ak- 
twal na ibinibigay at ginagastos 
para sa mga pangangailangan nila, 
ang pondo para umano sa CAFGU ay 
isa sa pinakamalalaking pinangga- 
galingan ng mga kurakot ng mata- 
taas na upisyal ng AFP. 

Ito ang natuklasan ng Commis- 
sion on Audit (COA) nang suriin ni- 
to ang galaw ng pondo ng AFP no- 
ong mga taong nabanggit. Nanga- 
ngahulugan na di hamak na mas 
mataas pa ang halagang sangkot sa 
mga iregularidad kaysa sa unang 
naiulat na ni Lt. Senior Grade Nan- 
cy Gadian ng Philippine Navy. Ayon 
kay Gadian, tagapangasiwa ng civ- 
il-military operations ng Balikatan 
noong 2007, mahigit P40 milyon 
ang ibinulsa ng matataas na upi- 
syal militar mula sa pondo ng RP- 
US Balikatan exercises noong 2007. 

Ayon kay Gadian, P4 milyon 
ang kabuuang upisyal na nakalaan 
para sa implementasyon ng pina- 
ngasiwaan niyang CMO ng Balika- 
tan, pero P2.3 milyon lamang ang 
aktwal na ibinahagi sa tanggapan 
niya. Ang balanse nito ay hindi ibi- 
nigay ng hepe noon ng Westmin- 
com, si Lt. Gen. Fugenio Cedo. 

Ibinunyag ni Gadian na ang mas 
malaki pang pondo para sa Balika- 
tan 2007, na umabot sa P46 mi- 
lyon, ay pinagkutsabahang paghati- 
hatian nina Cedo at iba pang mata- 
taas na upisyal ng Westmincom at 
AFP. Isisiwalat pa ni Gadian sa hina- 
harap ang mga detalye at dokumen- 
tong magpapatunay sa mga ito. 

Bilang ganti sa kanyang pagbu- 
bunyag at para busalan siya, ipina- 
aaresto si Gadian at may "shoot-to- 
kill order" na rin laban sa kanya. 
Nagpetisyon na sa Korte Suprema 
ang kapatid ni Gadian para ma- 
gawaran siya ng writ of amparo. 

Sinuportahan ang petisyon ng 
BAYAN, Bayan Muna, Gabriela Wo- 
mens' Party, Anakpawis at Kabata- 
an Party, ilang senador at ng ilang 
pari mula sa Catholic Bishops' 
Conference of the Philippines. WŒ 

Isa na namang Pilipina, 
ginahasa ng sundalong 


Amerikano 


Amerikano. Isang estudyanteng nagpakilalang si Vanessa ang 


T na namang Pilipina ang ginahasa ng isang sundalong 


nagsabing siya'y ginahasa ng isang upisyal ng Joint US Military As- 
sistance Group na kalahok din sa Balikatan military exercises. 


Ayon sa kanyang salaysay, 
unang nagpakilala sa kanya ang 
naturang upisyal sa isang club sa 
Makati nang mamasyal siya rito 
kasama ang kanyang mga kaibi- 
gan noong Abril 10. Matapos ito'y 
nagkita pa sila nang dalawang 
pagkakataon sa iba pang mga club 
sa naturan ding syudad. 

Noong Abril 19 ay tinawagan 
siya ng naturang upisyal para im- 
bitahan sa isa umanong kasiyahan 
sa loob ng isang kwarto sa isang 
mamahaling hotel sa Makati. 
Dadalo rin umano rito ang iba 
pang kaibigan at ang kasintahan 
ng upisyal. 

Nang dumating sa kwarto si 
Vanessa at makita niyang walang 
ibang tao roon ay napagtanto 
niyang nilansi lamang siya ng up- 
isyal. Paalis na sana siya nang 
mariin siyang sampalin ng upi- 
syal. Ihinagis siya sa kama, 
sinakal at ginahasa. 

Kinabukasan ay idinulog niya 
ang kanyang kaso sa GABRIELA, 
na siyang tumulong 
para maipasuri 
siya sa doktor at 
makahingi siya , 
ng payo sa, 
abugado. Inire- 
port din niya ang $ 
pangyayari sa pulisya 
at dumaan sa mediko- 
ligal na pagsusuri na 
nagpatunay na siya ay 
ginahasa. 

Noong Mayo 15 / || 
ay binasa niya ang 


kanyang pahayag sa harap ng mga 
kagawad ng midya. 

Ang panggagahasa kay Vanes- 
sa ay naganap apat na araw 
lamang bago baligtarin ng Court 
of Appeals ang hatol kay Lance 
Cpl. Daniel Smith na gumahasa sa 
Pilipinang si Nicole noong 2005 
sa Subic Bay Freeport. Ang pagpa- 
pawalang-sala kay Smith ay bunga 
ng kutsabahan ng rehimeng Ar- 
royo at gubyerno ng US para sal- 
bahin ang Visiting Forces Agree- 
ment na ipinababasura na ng ma- 
raming sektor dahil sa di makata- 
rungang proteksyong iginagawad 
nito sa mga nagkakasalang sunda- 
long Amerikano sa Pilipinas. 

Pinawi ng pagkakaabswelto ni 
Smith ang anumang pag-asa ni 
Vanessa na kamtin ang kataru- 
ngan sa husgado. Tuwiran na 
niyang idinulog sa mamamayan 
ang kaso niya. Gayunpaman, hini- 
himok pa rin siya ng GABRIELA na 
kamtin ang anumang makakamit 
sa prosesong ligal. 

Mariing kinundena ng Partido 
Komunista ng Pilipinas ang pang- 
gagahasa kay Vanessa. Nanawa- 
gan ito sa mamamayan na igiit 
ang pagbabasura sa lahat ng di 
pantay, di makatarungan at ma- 
pang-aping kasunduan sa pagi- 
tan ng US at Pilipinas. Sa pag- 
pawi lamang ng mga balakid 
na ito makakamtan ang 
katarungan para kay Vanessa 
at iba pang biktima ng pang- 


n aapi ng imperyalismong US 


sa bansa. AB) 

PANANALANTA NG PASISTANG ESTADO 


Sunud-sunod na pagtarget 


sa mga sibilyan 


senteng sibilyan. Kabilang sa mga biktima ang kapatid ng isang mi- 


C ieres so ang kaso ng pagtarget ng pasistang militar sa mga ino- 


litanteng lider sa Batangas, isang magsasaka sa Albay, isang Ata- 
Manobo sa Davao del Norte at mga komunidad ng Moro sa Maguindanao. 


Mayo 14. Binaril at napatay ng 
dalawang lalaking nakamotorsiklo 
si Felipe Bautista, 30, sa bayan ng 
Calaca, Batangas. Nangyari ang pa- 
mamaslang habang nakasakay ang 
biktima sa kanyang scooter ban- 
dang alas-7:30 ng gabi. Nasugatan 
din sa kaliwang paa sanhi ng ligaw 
na bala ang isang 12-taong gulang 
na bata na nakasakay sa traysikel. 

Si Felipe ay kasapi ng Samahan 
ng mga Magbubukid ng Batangas, 
na kaanib ng Kilusang Magbubukid 
ng Pilipinas. Nakababata siyang ka- 
patid ni Agaton Bautista, provincial 
coordinator ng partidong Anakpa- 
wis sa Batangas. 

Mayo 12. Iligal na pinasok at 
pinaghahalughog ng mga elemen- 
tong militar ang mga bahay sa Ba- 
rangay Salvo at Tatapan sa Datu 
Saudi Ampatuan, Maguindanao. 
Maging ang mga bahay ng mga 
upisyal at empleyado ng gubyerno 
ay hindi nakaligtas. Makailang be- 
ses nang nangyayari ang ganitong 
mga insidente sa mga komunidad 
ng Moro sa Mindanao mula nang 
pumutok ang matitinding labanan 
sa pagitan ng MILF at AFP noong 
kalagitnaan ng 2008. 

Mayo 11. Pinaslang ng mga 
elemento ng 2nd IB si Danilo Nuel, 
residente ng Sityo Kagnanaga, Ba- 
rangay del Rosario, Jovellar, Albay. 
Natagpuan ang kanyang bangkay sa 
kalapit na Barangay Nabasan. Iniu- 
lat ng 2nd IB na isa umano siyang 
kasapi ng Bagong Hukbong Bayan 
(BHB) na kanilang napatay sa 

isang engkwentro. Ngunit ayon sa 
blotter ng pulisya ng Jovellar, si 
Nuel ay isang karaniwang magsasa- 
ka lamang. 

Sa isang pahayag, sinabi ng 
Santos Binamira Command ng 
BHB-Albay na si Nuel ay pinag- 
buntunan ng galit ng mga pasis- 
tang militar matapos magtamo ng 
mga kaswalti nang makasagupa 
nila ang isang pangkat ng BHB 
bandang alas-12 ng tanghali no- 
ong araw na iyon. Ligtas na naka- 
atras ang BHB ngunit sa opera- 
syong pagtugis ng militar ay di- 
nampot ng mga sundalo si Nuel, 
na abala noon sa pagkokopra. Da- 
lawang oras makaraan nito, natag- 
puan siyang wala nang buhay sa 
Barangay Nabasan. 

Mayo 6. Pinagbabaril ng mga 
sundalo ang dalawang minoryang 
Tumanduk habang papauwi ang 
mga ito sa kanilang baryo sa Rizal 
Sur, Tapaz, Capiz. Nakasalubong 
nina Jason Eulalio, 47, at Charito 
Caspillo, parehong residente ng 
naturang lugar, ang isang platung 
hindi nakauniporme at armado 
(napag-alamang ang mga ito ay 
mga sundalo ng 47th IB ng 3rd ID 
na nasa “Field Training Exercise on 
Jungle Survival”). Nagtago ang 
dalawa sa pag-aakalang mga kala- 
ban nilang mga taga-tribong Akla- 
non ang nakasalubong. Nagkaroon 
ng putukan at ang unang tinama- 
an ay si Eulalio. Nang matamaan 
din si Caspillo ay nagtaas siya ng 
kanyang mga kamay at nagpakila- 


n 


lang sibilyan. Ngunit pinagbabaril 
pa rin siya ng mga militar dahil 
anila, isa umano siyang kasapi ng 
BHB. 

Pinabulaanan ang akusasyong 
ito ng mga kababaryo ni Caspillo 
sa pampublikong pagdinig na isi- 
nagawa ni Sen. Ana Consuelo 
“Jamby” Madrigal ng Committee on 
Cultural Minorities ng Senado no- 
ong Mayo 17 sa Roxas City. 

Dinala si Caspillo sa ospital su- 
balit namatay siya noong Mayo 13. 
Buntis siya noon. 

Abril 14. Walang awang pinas- 
lang ng mga elemento ng 60th IB 
si Kapis Butod, isang Ata-Manobo 
at residente ng Sityo Melangsad, 
Barangay Palma Gil, Talaingod, 
Davao del Norte. Pinagpipilitan ng 
mga sundalo na si Butod ay kabi- 
lang sa mga Pulang mandirigmang 
nang-ambus sa kanila noong Abril 
13 sa kalapit na Sityo Damagan da- 
hil lamang may nakita silang mali- 
it na sugat sa kanyang kamay. 
Ayon sa mga kapamilya ni Kapis, 
nasugatan ang biktima nang guma- 
wa siya ng tirador. 

Pinahirapan muna si Butod ba- 
go siya pinatay. Binali ang kanyang 
mga daliri at paulit-ulit na hiniwa 
ng itak ang kanyang kanang hita 
hanggang sa magkaroon siya ng 
sugat na 10 pulgada ang haba. Iti- 
nulak ang duguang biktima palapit 
sa isang puno ng niyog at inutusan 
siyang yakapin ito. Pagkatapos ni- 
to'y pinaulanan siya ng bala. 

Ninakaw din ng mga sundalo 
ang P7,000 kinita ng ama ni Kapis 
nang ibenta nila ang kanilang kala- 
baw. 

Dahil sa takot, hanggang nga- 
yon ay hindi pa umuuwi sa kani- 
lang mga tahanan ang mga resi- 
dente ng Sityo Melangsad at naki- 
kituloy lamang sila sa kanilang 
mga kamag-anak sa ibang mga ba- 
rangay. ABI 

Fraiz PANANALANTA NG PASISTANG ESTADO 


Pabuya sa ikadarakip nina 
Sison, Rosal, katawa-tawa 


inantyawan lamang ng Partido Komunista ng Pilipinas (PKP) ang 
k P15 milyong alok na pabuya ng rehimeng US-Arroyo sa 

ikadarakip nina Kasamang Jose Ma. “Ka Joema” Sison at 
Gregorio “Ka Roger” Rosal at sinabing iyon ay paraan lamang 
para mabaling ang mga batikos laban sa nagpapatuloy na pam- 
pulitikang pamamaslang at pagdukot sa bansa. 


Palparan, na sangkot sa mga kaso 
ng pamamaslang. 

Ibinibintang kina Sison at Ro- 
sal ang pagpaslang noong 1998 kay 
Nelson Nadura, isang dating kasapi 

ng rebolusyonaryong kilusan na 
tumiwalag at sa kalaunan ay 
naging brodkaster sa Masba- 
te. Lantad na lantad sa Mas- 
bate na si Nadura ay ipina- 
patay ng isa sa mga puliti- 
kong madalas niyang batiku- 


Ang P15 milyong pabuya (P10 ang kanyang 16-pahi- 
milyon kay Sison at P5 milyon kay 
Rosal) ay inianunsyo ng Philippine 
National Police (PNP) bilang tugon 
sa pagbubuo ng rehimeng Arroyo 
ng P25 milyong pondo para matigil 
na umano ang mga ekstrahudisyal 
na pamamaslang sa bansa. Inia- 
nunsyo ni Gloria Arroyo ang pagbu- 
buo ng naturang pondo makaraang 
muling umani ng batikos ang ka- 
nyang pamahalaan sa taunang pu- 
long ng United Nations Human 
Rights Council (UNHRC) sa Geneva, 
Switzerland noong Abril 29. 

Hindi lamang katawa-tawa kun- 
di sinungaling at malisyoso ang 
alok na pabuyang ito dahil pinala- 
labas nina Arroyo at mga alipures 
niya sa militar at pulisya na ang 
pagdakip sa dalawang lider ang 
makareresolba sa mga kaso ng eks- 
trahudisyal na pamamaslang sa 
bansa. Desperadong ibinabaling ng 
rehimeng Arroyo ang sarili nitong 
mga krimen sa rebolusyonaryong 
kilusan habang nagkukunwaring 
may ginagawa itong mga hakbang 
para tapusin ang pampulitikang 
pamamaslang. 

Sa pulong ng UNHRC nitong 
Abril 24-29 na dinaluhan nina Gen. 
Eduardo Ermita, Atty. Leila de Lima 
ng Commission on Human Rights at 
Marie Hilao-Enriquez ng Karapatan 
at mga biktima ng tortyur na sina 
Pastor Berlin Guerrero at Raymond 
Manalo, isinumite ni Prof. Philip 
Alston, Special Rapporteur ng UN 

sin sa kanyang programa sa 
radyo. 

Ang pabuya para sa pag- 
papadakip kina Sison 
at Rosal ay pagla- 
bag din sa Joint 
Agreement on 
Safety and Im- 

munity Guaran- 

tees (JASIG) na 

nakamit sa mga 

usapang pang- 

kapayapaan sa 
pagitan ng NDFP at ng 
reaksyunaryong gu- 
byerno. Nagsisil- 

bing panibagong 

Pi hadlang ito sa 
pagpapatuloy 

ng usapan. [AB 


nang ulat na tahasang 
tumutukoy sa 
command res- 
ponsibility ni Ar- 
royo sa nagpa- 
patuloy na mga 
pampulitikang 
pamamaslang 
sa bansa. Ito 
ay follow-up 
report ng 
nauna na ni- 
yang mga ulat no- 
ong Pebrero 2007 at 
noong 2008. Ikina- 
bahala rin ni Alston “.. 
ang pagpasok sa J 
Kongreso ni PA 
Gen. Jovito 


Blokeyo sa pagkain, iniutos 
ng militar sa Maguindanao 


Nooo ngayon ang mga bakwit sa Maguindanao matapos 
ipatupad ng militar ang pagboblokeyo sa pagkain. Ang hak- 
banging ito ay iniutos ni Col. Menardo Geslani, hepe ng 601st IB 


ng Philippine Army na nakabase sa Maguindanao. Noon pang 
nakaraang Abril sinimulan ng mga sundalo ang pagharang sa mga 
pagkaing donasyon ng mga makataong organisasyon, ayon sa mga 
upisyal ng barangay. 

Kahit ang International Committee of the Red Cross (ICRC) at 
United Nations World Food Programme (UNWFP) ay nagrereklamo rin 
dahil nahihirapan sila sa pagpapapasok ng mga pagkain at pagbibi- 


sundan “Blokeyo...,” pahina 7 


ANG BAYAN Mayo 21, 2009 


“Blokeyo...,” mula pahina 6 
gay ng libreng serbisyo sa mga 
sentro ng ebakwasyon. 

Apektado ng blokeyo sa 
pagkain ang mga nagsilikas mula 
sa mga bayan ng Datu Piang, Ta- 
layan, Datu Saudi Ampatuan at 
Guindulungan. Ayon sa mga upi- 
syal ng mga barangay, pinag- 
babawalan silang tumanggap ng 
pagkain dahil may hinala si Ges- 
lani na napupunta lamang ito sa 
mga kamag-anak ng mga kasapi 
ng Moro Islamic Liberation Front 
(MILF). 

Inireklamo rin ng mga bakwit 
na ang mga sundalo mismo ng 
601st Bde ay nagkakampo rin sa 
mga sentro ng ebakwasyon. Ipi- 
nambububong ng mga sundalo 
ang mga tolda at iba pang 
kagamitan na bahagi ng relief 
goods na ipinamamahagi sa mga 
bakwit. 

Samantala, nababahala si 
Stephen Anderson, UNWFP Coun- 
try Director and Representative 
in the Philippines sa lumalaking 
bilang ng mga mamamayan sa 
Mindanao na pwersahang napa- 
palikas dahil sa nagpapatuloy na 
opensibang militar laban kay Ku- 
mander Ameril Umbra Kato ng 
MILF. Sa pinakahuling tala ng 
UNWFP, umaabot na sa 45,000 
pamilya ang nagsilikas sa kani- 
lang mga tirahan sa Central Min- 
danao. 

Nitong Mayo 13, iniulat na 
umaabot sa 10,964 na pamilya 
ang lumikas mula sa ilang bayan 
ng Maguindanao at (Cotabato. 
Partikular sa Maguindanao, may 
naitalang 53,335 bakwit na nag- 
mula sa mga barangay ng Ganta, 
Bakat, Inaladan at Pendetin sa 
Datu Saudi Ampatuan at mga 
barangay ng Dasawao at Tee sa 
Datu Piang. Nadagdagan na rin 
ito ng 296 na pamilya mula sa 
bayan ng Midsayap, Cotabato. W 


ANG BAYAN Mayo 21, 2009 


PANANALANTA NG PASISTANG ESTADO 


Mga salarin sa pagpaslang 
kay Rebelyn, inabswelto 


Koo ng Merardo Arce Command ang hungkag na imbestigasyon 
ng Task Force (TF) Rebelyn na binuo ng Philippine National Police 
(PNP), National Bureau of Investigation (NBI) at iba pang ahensya ng 
gubyerno para tukuyin ang may kagagawan sa pagdukot, panggagahasa, 
pagtortyur at pagpatay kay Rebelyn Pitao, anak ng Pulang kumander na 
si Leoncio "Ka Parago" Pitao. Anito, walang ibang layunin ang naturang 
task force kundi pawalang-sala ang AFP at sisihin ang rebolusyonaryong 
kilusan sa karumal-dumal na krimen. 


Kasuklam-suklam hindi lamang 
ang pagpapawalang-sala ng TF Re- 
belyn sa mga pinagsususpetsa- 
hang elemento ng militar sa ma- 
babaw na pagdadahilang wala si- 
lang makitang testigo laban sa 
mga ito. Nagmaang-maangan na 
lamang ang task force matapos tu- 
manggi ang mga ahensyang panik- 
tik ng militar na ilitaw ang 


nitong suspek sa krimen. 
Mas nakasusuka pa 
ang pinalalabas nilang 
may pananagutan ang 
ama ni Rebelyn sa krimen. n. 
Pinalulutang nila ang gawa- 
gawang kwento na 
ang pagpatay 
kay Rebelyn ay 


13 pinangalanang ahente SY H 

ganti sa pagkakapaslang kay Roger 
Narvasa, isang rebel returnee, no- 
ong nakaraang Pebrero sa Paquiba- 
to. Ipinagkakalat din ang kwen- 
tong may kinalaman ang rebolu- 
syonaryong kilusan sa krimen dahil 
sa diumano'y korapsyon ni Ka Para- 
go. Pinaiimbestigahan ngayon ng 
task force sa Anti-Money Launder- 
ing Council at Registry of 
Deeds ang asawa niyang si 
Evangeline at ang anak na si 
Rio. 

Malinaw na ang tunay 
na layunin nito ay ipitin 
pang lalo si Ka Parago at ang 
natitira niyang kapamilya 
gamit ang mismong 
pagpaslang kay 
Rebelyn. ABI 


Demolisyon para sa South Rail project 


mabot sa mahigit isang libong pamilya ang napilitang lumikas at na- 

walan ng bahay matapos ang serye ng mga demolisyon noong Abril 
27-29 sa kahabaan ng riles sa Muntinlupa. 

Ayon sa Kalipunan ng Damayang Mahihirap (KADAMAY)-Muntinlupa, si- 


naklaw ng demolisyon ang buong District 1 ng nasabing syudad kabilang 
ang tabing riles sa kahabaan ng Cupang, Sucat at Alabang. Isinagawa ang 
demolisyon ng 600-kataong demoliton team ng National Housing Author- 
ity, Philippine National Railway (PNR), PNP at SWAT-Muntinlupa. 
Binatikos ng KADAMAY-Muntinlupa ang South Rail Project dahil mag- 
bubunsod ito ng kawalan ng tirahan at trabaho sa mamamayan. Anila, 
mga dayuhang mamumuhunan at ang rehimeng Arroyo lamang ang ma- 
kikinabang dito. Nanawagan sila na itigil ang demolisyon at paunlarin 
ang kabuhayan ng mamamayan sa tabing riles. ABI 

Pasistang karahasan 
sa Southern Mindanao 


pagsisiyasat nito na isinagawa sa Southern Mindanao noong Mayo 


Taas na ng International Solidarity Mission (ISM) ang resulta ng 


14-19. Ang ISM ay kinabibilangan ng 350 progresibong mambabatas, 
tagapagtaguyod ng kapayapaan, tagapagtanggol ng karapatang-tao, es- 
tudyante at mga propesyunal sa kalusugan mula sa Pilipinas, Australia, 
South Korea, Argentina, Malaysia at Germany. 


Sa partikular, tinutukan ng ISM 
ang mga bayan ng New Bataan, 
Compostela at Monkayo sa Compos- 
tela Valley: Paquibato Dis- 
trict sa Davao City, ba- 
yan ng Sta. Cruz sa 
Davao del Sur: at Tam- 
pakan, South Cotaba- 
to. Ang mga lugar na 
ito ang pinupuruhan 
ngayon ng mga ope- 
rasyong militar ng 
10th ID ng Eastern 
Mindanao Command 


ng AFP. 
Nakapanayam ng 
mga delegado ang 


mga kamag-anak ng 
mga biktima ng ekstra- 
hudisyal na pamamas- 
lang at mga biktima 
mismo ng tortyur, pam- 
bubugbog,  sapili- 
tang pagpapalikas 
at iba't ibang pani- 
nikil sa mga karapat- 
ang sibil at pampuli- 
tika. 

Napag-alaman ng 
ISM na umaabot na 
sa 100 ang biktima 
ng ekstrahudisyal na 
pamamaslang sa rehi- 
yon. Sa buong South- 
ern Mindanao, may 
abereyds na 100 tao 
bawat araw ang na- 
italang biktima ng 
iba't ibang pagla- 
bag sa karapa- 
tang-tao sa loob 

ng 11 buwan noong isang taon. 
Nakakuha rin ang ISM ng kopya 
ng “order of battle” ng AFP sa 
Southern Mindanao na naglalaman 
ng 110 pangalan ng mga lider at 
aktibistang masa, mga taong sim- 
bahan at iba't iba pang personahe. 
Dito'y pinangalanan 
din ang mga prog- 
resibong organi- 
sasyon tulad 
ng BAYAN, Ba- 
yan Muna, Ki- 
lusang Mayo 
Uno at Sama- 
kana bilang ba- 
hagi umano 
ng “united 
front” ng 
Partido Ko- 
munista at 
target ng 
atake-militar 

ng AFP. 

Isang 
power-point 
presenta- 
tion naman 
ng 10th ID 
na pinama- 
gatang “Ho- 
listic Ap- 
proach in 
Dismantling 
Guerrilla Front 
Committees” 
ang tumutukoy 
sa pagbubuo sa 
kalunsuran 
ng mga 
Special 


Counter-Urban Terrorist (SCOUT) 
Teams na kinabibilangan ng mga 
elemento ng pulisya, Military Intel- 
ligence Battalion at Military Intel- 
ligence Group 11. Iniugnay dito ng 
ISM ang nakababahalang paglaki 
ng bilang ng mga ekstrahudisyal na 
pamamaslang sa mga syudad at 
sentrong bayan ng Southern Min- 
danao. Sa partikular, iniugnay dito 
ng ISM ang pagpaslang kina Re- 
belyn at Danilo Pitao, Celso Pojas, 
Danilo Cualbar, Ludenio Monzon, 
Maximo Baranda at Eliezer Billanes. 
Pinagtangkaan ding patayin ang li- 
der-unyonista na si Liza Alo noong 
Mayo 16 sa Compostela Valley ha- 
bang isinasagawa roon ng ISM ang 
pagsisiyasat nito. Anang ISM, ang 
kapangahasang ito ay patunay na 
suportado ng 66th IB at 1001st 
Brigade ng 10th ID ang mga death 
squad sa Compostela Valley. 

Tinuligsa ng ISM ang 10th ID 
dahil sa patuloy nitong paggamit 
ng mga elementong militar, opera- 
tibang paniktik, lokal na goons at 
iba pang mga armadong elemento 
at aset ng militar sa takbo ng mga 
operasyong counter-insurgency ni- 
to. Bunga nito, anang ISM, dadami 
ang mga sibilyang mabibiktima, 
mas maraming ekstrahudisyal na 
pamamaslang ang magaganap at 
mas dadami ang iba pang kaso ng 
paglabag sa karapatang-tao. 

Ilan sa mga iginiit ng ISM ang 
pagpapaalis ng AFP sa mga eryang 
makapal ang sibilyang populasyon: 
pagtitiwalag sa mga upisyal ng 
10th ID na nakatalaga sa mga lugar 
kung saan mataas ang bilang ng 
mga ekstrahudisyal na pamamas- 
lang: at pagtigil sa kampanya ng 
paninira laban sa mga lider at 
myembro ng mga progresibong or- 
ganisasyon. ABI 


ANG BAYAN Mayo 21, 2009 


Rehimeng Arroyo, 
binatikos ng UN 


BINATIKOS ng United Nations 
(UN) Committee Against Torture 
ang isinumiteng ulat ng rehi- 
meng Arroyo hinggil sa pagtali- 
ma umano nito sa pandaigdi- 
gang kasunduan laban sa tor- 
tyur. Ayon sa UN, bukod sa na- 
huhuli nang 16 na taon ang 
ulat, bigo ang rehimeng Arroyo 
na tugunan ang 1984 Conven- 
tion Against Torture and Other 
Cruel, Inhuman or Degrading 
Treatment or Punishment dahil 
sa kabagalan nitong magsampa 
ng mga kaso laban sa tortyur at 
katulad nitong mga brutal na 
gawain. 

Pinuna rin ng komite ng UN 
ang gubyerno ng Pilipinas dahil 
kulang na kulang sa datos ang 
ulat nito hinggil sa pagpapa- 
tupad ng mga probisyon ng 
Convention at kung papaano ito 
nasasalamin sa mga batas ng 
bansa. 

Tinalakay ng UN Committee 
Against Torture ang ulat ng Pili- 
pinas sa isang kumperensya sa 
Geneva, Switzerland noong Abril 
27 hanggang Mayo 15. Dito nag- 
pahayag ng lubhang pagkabaha- 
la ang komite sa namamayaning 
“culture of impunity” kung saan 
ang mga pulis, militar at iba 
pang matataas na upisyal ng gu- 
byerno na nagplano, nag-utos o 
nagsagawa ng tortyur at iba 
pang paglabag sa karapatang-tao 
ay hindi naparurusahan. 

Tinukoy din nito ang haras- 
ment at pandarahas sa mga taga- 
pagtanggol ng karapatang-tao. 
Anito, biktima rin ng malalalang 
paglabag sa karapatang-tao ang 
mga Lumad sa Mindanao, mga 
Igorot sa Cordillera, mga aktibis- 
tang manggagawa at magsasaka 
at mga kagawad ng midya, tau- 
hang medikal at taong simbahan. 


ANG BAYAN Mayo 21, 2009 


MATATAGUMPAY NA OPENSIBA NG BHB 


12 armas, nasamsam ng BHB 
sa reyd sa Camarines Sur 


detatsment ng 22nd IB at CAFGU sa Barangay Lubigan Jr., 


Misnem na sinalakay ng Bagong Hukbong Bayan (BHB) ang 


Sipocot, Camarines Sur nitong Mayo 19. Naagaw ng mga gerilya 
ang detatsment matapos tumalilis ang mga sundalo at tauhan ng CAFGU. 


Ayon sa mga panimulang ulat, 
nakasamsam ang mga Pulang 
mandirigma ng anim na karbin, 
apat na garan at dalawang M14 mu- 
la sa detatsment. 

Pinabulaanan naman ni Ka Greg 
Bañares, tagapagsalita ng NDF-Bi- 
col, ang naunang ulat ng AFP na 
may nasawing anim na gerilya sa 
naturang labanan. Aniya, mismong 
ang pulisya sa lugar ang makapag- 
papatunay na walang anumang pin- 
salang tinamo ang BHB. 

Samantala, limang sibilyan ang 
iligal na inaresto ng mga sundalo sa 


kanilang mga operasyong pagtugis. 
Ang mga biktima ay sina Michael 
Mayores, Ramon Andes, Henry 
Lopez, Alfredo Lopez at Emil Luzon 
na pawang taga-Sityo Maguimoay, 
Calabnigan. 

Sa Palawan, dalawa namang 
sundalo ng Marine Battalion Land- 
ing Team 9 ang napatay nang tam- 
bangan sila ng isang tim ng BHB sa 
Barangay Kemdeng, San Vicente 
noong Mayo 15. Nakasakay ang 
dalawang elemento ng Philippine 
Marines sa motorsiklo nang ambu- 
sin sila bandang alas-5 ng hapon. 


POW, pinalaya sa Compostela Valley 


L> at matiwasay na pinalaya ng Bagong Hukbong Bayan (BHB) no- 
ong Mayo 11 ang bihag ng digma na si Pvt. Ronnie Trinidad (Serial 
Number 972291) ng Charlie Company ng 66th IB. Ayon sa Merardo Arce 
Command ng BHB sa Southern Mindanao Region (MAC-SMR), ipinasa ng 
isang custodial unit ng BHB ang sundalo sa mga lider-relihiyoso sa Ba- 
rangay Ngan, Compostela Valley. 

Ipinamalas ng rebolusyonaryong pwersa ang pampulitikang ka- 
pangyarihan nito sa unilateral na pagpapalaya kay Trinidad batay sa ma- 
kataong kunsiderasyon. Ang sundalo ay inaresto sa isang tsekpoynt ng 
pinagsanib na mga pwersa ng Front 25 Operations Command at ng 5th 
Pulang Bagani Coy ng BHB sa Sityo Bongloy, Barangay Pagsabangan, New 
Bataan sa Compostela Valley noong Abril 28. Tinrato siya nang maayos 
alinsunod sa mga probisyon ng International Humanitarian Law, ani Ka 
Rigoberto Sanchez, tagapagsalita ng MAC-SMR. 

Inimbestigahan ang posibleng pagkakasangkot ni Trinidad sa mga 
krimen laban sa mamamayan kaugnay ng pagsasakatuparan ng Oplan 
Bantay 2 ng rehimeng US-Arroyo. Ayon sa MAC-SMR, bagamat si Trinidad 
ay bahagi ng pasistang makinarya ng rehimen sa ilalim ng 66th IB- 
1001st Brigade ng 10th Infantry Division ng AFP, walang nakitang per- 
sonal na pananagutan ang bihag sa mga krimen laban sa mamamayan. Si 
Trinidad ay dadalawang buwan pa lamang sa AFP. ABI 


Pakikibaka ng mamamayan 
laban sa mapangwasak na 
pagmimina sa Davao Oriental 


sa pagdagsa ng malakihang pagmimina sa prubinsya. Nilalabanan 


| e esros ang iba't ibang aksyong masa sa Davao Oriental laban 


ng mamamayan ang pangwawasak sa kalikasan na laging kakambal 
ng mga operasyon ng malalaking kumpanya sa pagmimina. Kinukundena 
nila ang mga maniobra ng mga dambuhalang kumpanya sa pagmimina 
para mailusot ang kanilang mga operasyon. 


Batid ng mamamayan dito ang 
pangangailangang sumandig sa ka- 
nilang sariling lakas dahil wala si- 
lang maaasahan mula sa korap at 
reaksyunaryong rehimeng US-Arro- 
yo. Noong Mayo 13, halimbawa, hi- 
narang ni Rep. Ignacio Arroyo, pi- 
nuno ng House Committee on Envi- 
ronment and Natural Resources ang 
imbestigasyon sa kaso ng panga- 
ngamkam ng mga minahang BHP 
Billiton at Asiaticus Management 
Corporation (Amcor) sa mga lupa- 
ing ninuno ng tribong Mandaya sa 
Mati, kabisera ng Davao Oriental. 

Ang imbestigasyon ay bunga ng 
pagsisikap ni Bayan Muna Rep. 
Teddy Casiño noon pang nakaraang 
taon. Katambal nito ang nakasa- 
lang na resolusyong inihapag ni 
Sen. Ana Consuelo “Jamby” Madri- 
gal noong 2008 na nag-aatas sa 
Committee on Cultural Commu- 
nities ng Senado na imbestigahan 
ang eksplorasyon ng naturang mga 
korporasyon sa deklaradong pro- 
tektadong lupain at karagatan sa 
Mati City at iba pang bahagi ng 
Davao Oriental. 

Ang nasabing mga resolusyon 
ay produkto ng sunud-sunod na 
mga aksyon at kampanyang masa 
na inilunsad ng mamamayan laban 
sa mapanirang pagmimina sa 
Davao Oriental at sa buong isla ng 
Mindanao mula pa noong 2007. 

Noong Nobyembre 2008, ibi- 
nunyag ng mga residente ng Baryo 
Macambol sa Mati ang mga maano- 
malyang hakbang ng BHP Billiton- 
10 


Amcor para itulak ang kanilang bil- 
yong dolyar na proyekto sa pagmi- 
mina. Katuwang dito ng mamama- 
yan ang simbahang Katoliko at 
mga grupong maka-kalikasan. Ka- 
bilang sa mga anomalya ang panu- 
nuhol ng BHP Billiton-Amcor sa lo- 
kal na gubyerno para pahintulutan 
ang pagmimina at pagkuha ng hu- 
wad na mga lider ng mga Lumad 
para bigyan sila ng permiso. Sinu- 
hulan din ng nasabing kumpanya 
ang mga upisyal ng National Com- 
mission on Indigenous Peoples 
(NCIP) para manipulahin ang pag- 
sang-ayon ng mga Lumad kahit wa- 
la naman silang isinagawang kon- 
sultasyon sa mga minoryang maa- 
apektuhan sa operasyong pagmimi- 
na. Ang NCIP ang ahensya na dapat 
ay nanananggalang sa mga komu- 
nidad ng mga Lumad. 

Noong Marso 13, nagsagawa ng 
kilos-protesta sa harap ng 
mga munisipyo ng, 
Banaybanay at Lu- 
pon ang Save 
Sumlog 
Riv er 


G#m 


N 


Ni 


VAN KA FF | Mandaya at 


“AMNING 
MaN NA NANG a 


alyansa na binubuo ng mga resi- 
dente at mga grupong nagtatagu- 
yod sa kalikasan. Ito'y para ibu- 
nyag ang pagpasok ng mga korpo- 
rasyon ng pagmimina sa kanilang 
lugar. Nanawagan sila kay Gob. Co- 
razon Malanyaon na ipatigil ang 
pagmimina sa Sityo Anogkot at Ta- 
bon ng Barangay Marayag, isang 
liblib na baryo ng munisipalidad ng 
Lupon. Nanawagan din sila na 
ideklarang protektadong erya ang 
44,000 ektaryang lupain na isang 
watershed area malapit sa Sumlog 
at Tag-Ugpo River. Ang panawagan 
ay resulta ng inilunsad na pag- 
sisiyasat noong Marso 10-12 sa 
mga minahan sa Barangay Mara- 
yag. Napag-alaman sa pagsisiyasat 
na ang basura sa mina mula sa mga 
tunnel na itinatapon ng mga nag- 
mimina sa mga sapa ay nagreresul- 
ta sa pagbaba ng lebel ng tubig. 
Sinisira nito ang buong ilog. 

Bago ito, naglunsad rin ng ki- 
los-protesta ang 200 Lumad sa ha- 
rap ng Mines and Geosciences Bu- 
reau sa Davao City nitong Marso 2 
at nanawagan na ibasura ang Min- 
ing Act of 1995 na mas nagpapahi- 
rap sa kanilang kalagayan. Itinaon 
nila ang protesta sa ika-14 na 
anibersaryo ng pagpapatupad ng 
nasabing batas. 

Noong Disyembre 2007, binari- 

kadahan ng mahigit 

100 taga-tribong 

mga 
\ magsasaka ang mga 
a na pinaghuhu- 
kayan ng Omega 
Gold Mining Com- 
l pany at Boston 

Minerals and Mi- 
@|ning Corporation 

sa munisipalidad 
ng Boston, Davao, 
/ Oriental para kundena- 
“hin ang operasyon sa pag- 
mimina sa kanilang lugar. Ang 


“[ buong kalupaan ng munisipali- 


dad ng Boston ay sakop ng konse- 
syon ng Omega Gold Mining. WŒ 

a? SA IBAYONG DAGAT 


Nepal 


Panibagong krisis sa pulitika 


tapos magbitiw sa pagkapunong ministro si Pushpa Kamal Dahal 


Kes ngayon ang panibagong krisis pampulitika sa Nepal ma- 


alyas Prachanda ng Communist Party of Nepal-Maoist (CPN-M) at 
tumiwalag sa koalisyong gubyerno ang partido noong Mayo 4. 


Nagbitiw si Prachanda makara- 
ang ibasura ni Presidente Ram Ba- 
ran Yadav ang pagsibak kay Gen. 
Rookmangud Katawal bilang hepe 
ng Nepal Army (NA). Sinibak ng 
punong ministro si Katawal dahil 
sa kanyang pagsuway sa utos ng 
gubyerno na itigil ang pagrerekrut 
ng karagdagang mga sundalo at 
paghadlang sa pagsasanib sa NA 
ng 19,000 kawal ng rebolusyonar- 
yong People's Liberation Army 
alinsunod sa kasunduang pangka- 
payapaang pinagtibay noong 
2006. 

Tinututulan ng CPN-M ang 
pagrerekrut ni Katawal ng mahigit 
3,000 bagong sundalo at pagba- 
balik sa pwesto ng walong sinibak 
na heneral nang walang konsul- 
tasyon sa Defense Ministry. 

Ang paghadlang ni Presidente 
Yadav sa mga hakbang ng gubyer- 
no ni Prachanda ay bumiyak sa 
koalisyong nagpabagsak sa lu- 
mang monarkiya at nagbabadya 
ngayon ng panibagong salpukan 
sa pulitika. 

Sunud-sunod na kilos protesta 
ang inilulunsad ngayon ng CPN-M 
at mamamayang Nepali laban sa 
anila'y katrayduran ni Yadav. No- 
ong Mayo 6, daan-daang kababai- 
hang Maoista ang nagmartsa pa- 
tungo sa tirahan ng presidente 
para igiit ang pagpapatalsik kay 
General Katawal. Humigit-kumu- 
lang 1,000 namang tagasuporta 
ng CPN-M ang nagmartsa sa kabi- 
serang Kathmandu at nanawagan 
para sa pagbibitiw ni Yadav. 

Noong Mayo 11, nagsagupa sa 

Kathmandu ang mga pulis at hu- 
migit-kumulang 400 Maoista na 
nananawagang ibagsak si Yadav at 
ibasura ang tinawag nilang “kude- 
tang konstitusyunal” ng presiden- 
te. 

Hirap na hirap ngayon ang 
parlamento ng Nepal na magbuo 
ng bagong gubyerno matapos ang 
pagkalas sa koalisyon ng CPN-M 
na bumubuo ng 40% ng kapulu- 
ngan. Lumipas ang Mayo 9 na iti- 
nakdang dedlayn ni Presidente Ya- 
dav para sana makapagbuo ng ba- 
gong gubyerno ngunit hanggang 
ngayon ay wala pa ring nararating 
ang pag-uusap ng iba't ibang par- 
tido. 

Ang pagkalusaw ng gubyer- 
nong koalisyon ay umaantala rin 
sa pagbabalangkas ng konstitu- 
syon ng republika ng Nepal. Ani 
Prachanda, malawak na konsensus 
ang kailangan para malubos ang 
prosesong pangkapayapaan at 
maisulat ang konstitusyon. Mara- 
mi ang nangangamba ngayon na 
ang umiinit na sitwasyong pam- 
pulitika ay tuluyang magwawakas 
sa kasunduang pangkapayapaan 
at muling magpapasiklab ng dig- 
dali sibil sa bansa. ABI 

A “aa LS 


N ja NEE 
AGA na ALAN 


N BALITA | 
Mayo 20 


"Araw ni Ka Bel" 


dineklara ni Mayor Alfredo Lim 

ng Maynila ang Mayo 20 bilang 
"Beltran Day" para parangalan ang 
yumaong Ka Crispin "Ka Bel" Bel- 
tran ng partidong Anakpawis. Ipag- 
tatayo rin ng rebulto si Ka Bel sa 
Plaza Miranda. 

Ayon kay Lim, nais niyang hika- 
yatin ang mga mamamayan na 
maglunsad ng mga aktibidad na 
gugunita sa mahahalagang aral na 
iniwan ni Ka Bel, isang pinagpipi- 
taganang lider-manggagawa. 

Namatay siya noong Mayo 20, 
2008 sa edad na 75, habang kinu- 
kumpuni niya ang bubong ng kani- 
lang bahay. 

Samantala, ginawaran si Ka Bel 
ng mga militanteng grupo ng mga 
magsasaka ng parangal na "Filipino 
of the Century." 

Ang mga militanteng grupo ng 
mga manggagawa naman ay nag- 
lunsad ng walkout mula sa kani- 
lang mga pabrika. Nagdaos ng 
piket ang mga myembro ng Kilu- 
sang Mayo Uno sa Plaza Miranda. 
Nagpalabas din ng mga bidyo at 
naglunsad ng mga talakayan sa 
iba't ibang komunidad para guni- 
tain ang unang anibersaryo ng 
pagkamatay ni Ka Bel. 

Ani Rep. Joel Maglungsod ng 
Anakpawis, "Ipinaglaban ni Ka Bel 
ang tunay na pagbabago sa lipunan 
na magpapalaya sa masang anak- 
pawis mula sa tanikala ng palagi- 
ang disempleyo, gutom at kahira- 
pan. Lahat ng kanyang maiinit na 
diskurso noong kapanahunan niya 
ay nanawagan para sa pambansang 
industriyalisasyon at tunay na re- 
pormang agraryo. Dapat tayong 
matuto sa kanyang halimbawa at 
gawin ang lahat ng makakaya para 
ipaglaban ang tunay na pagbabago 
sa lipunan." [AB] 

N BALITA | 


Panukalang batas laban sa panggigipit 
sa mga aktibista, inihapag 


INIHAPAG ni Bayan Muna Rep. Satur Ocampo ang isang panukalang ba- 
tas na magbibigay-proteksyon sa mga kritiko ng gubyerno laban sa mga 
gawa-gawang kasong isinasampa sa korte na malinaw na panggigipit la- 
mang. Ang House Bill 5840 o anti-SLAPP (Strategic Lawsuits Against 
Public Participation) ay inaasahang pipigil sa ligal na panggigipit, pana- 
nakot at pagpapahirap sa mga kritiko ng gubyerno. 


Layunin ng HB 5840 na pigilan 
ang pag-abuso sa sistemang hudi- 
syal sa pamamagitan ng pagbaba- 
wal ng pagsasampa ng mga gawa- 
gawang kaso laban sa mga aktibis- 
ta at iba pang lumalaban sa gu- 


byerno. Isang probisyon ng panu- 
kalang batas ang paghahabol na 
mabigyan ang mga biktima ng da- 
nyos perwisyos, mabayaran ang 
gastusin sa pagsasampa ng kaso 
tulad ng bayad sa abugado at iba 


Arroyo, desperadong maging prime minister 


ISANG "lantad na lihim" na ang planong kumandidato ni Gloria Arroyo bi- 
lang kongresista sa Pampanga sa 2010. Ayon kay Makati Mayor Jejomar 
Binay, presidente ng United Opposition (UNO), ang lahat ng mga upisyal 
ng gubyerno hanggang sa mga ordinaryong drayber ng traysikel sa ikala- 
wang distrito ng Pampanga ay naghahanda na para sa kandidatura ni Ar- 
royo sa 2010. Ilan sa mga palatandaan ng planong pagtakbo ni Arroyo 
ang linggu-linggong pagbisita niya sa distrito at pagbibigay ng mga de- 


lata at iba pang pagkain sa mga residente rito. 


Desperadong kumandidato si 
Arroyo bilang kongresista para ma- 
hirang siyang prime minister at ma- 
kapananatili pa rin sa poder. Ta- 
nging layunin ng ganitong manio- 
bra na makaiwas siya sa maraming 
kasong isasampa laban sa kanya 
oras na siya'y hindi na presidente 
at mawalan na ng presidential im- 
munity o proteksyon laban sa mga 
demanda. Matatandaang dawit si 
Gloria Arroyo sa maraming anoma- 
lya sa mga proyekto ng gubyerno 
gaya ng NBN-7TE telecom deal, fer- 
tilizer fund scam, North Rail Pro- 
ject, Ginintuang Masaganang Ani 
at iba pa. 

Ngunit bago matupad ni Gloria 
Arroyo ang kanyang hangaring 
maging prime minister ay kailangan 
munang maging parlamentaryo ang 
sistema ng gubyerno. Ito'y maga- 

gawa lamang kapag nabago ang 
konstitusyon. Sa nga- 
yon ay minamanio- 
bra na ng Kon- 
greso na bagu- 
hin ang konsti- 
tusyon sa pa- 
mamagitan ng 
constituent as- 
sembly (con-ass) 
kahit wala ang pre- 
sensya ng Senado. 
Ito'y malinaw na 
labag sa konstitu- 
syon. Subalit inaasa- 
han ng mga alipures ni 
Arroyo sa Kongreso na 
pagtitibayin ng Korte Supre- 
ma ang pakanang con-ass dahil 
mayorya na ng mga mahistrado ri- 
to ay hinirang ni Arroyo. 
Nakasalang na sa Kongreso kap- 


pa. 

Ang SLAPP ay mekanismo ng 
estado para supilin ang karapatan 
ng mamamayan na maglunsad ng 
mga kilos-protesta at igiit sa gub- 
yerno na tugunan ang kanilang 
mga hinaing. Ginagamit din ito ng 
malalaking korporasyon, mga puli- 
tiko, panginoong maylupa at mga 
kapitalista laban sa mga magsasa- 
ka, maralitang lunsod, mamama- 
hayag, mga estudyante at mga or- 
dinaryong mamamayan na lumala- 
ban para sa kanilang mga karapa- 
tan. 


wa ang HR 1109 na inihapag ni Ca- 
marines Sur Rep. Luis Villafuerte at 
ang HR 737 na inihapag mismo ni 
House Speaker Prospero Nograles 
at plano nilang iratsada ang con- 
ass bago matapos ang kasaluku- 
yang sesyon ng Kongreso ngayong 
Hunyo 3. Ang dalawang resolusyon 
ay parehong nagtutulak ng pagba- 
bago ng konstitusyon sa pamama- 
gitan ng con-ass na wala ang Sena- 
do. Kunwa'y dumidistansya na sa 
con-ass si Villafuerte subalit pala- 
bas lamang ito. 
Ayon kay Nograles, tatala- 
kayin ng Kongreso ang na- 
turang mga resolusyon 
kahit pa magdamag ni- 
lang upuan ito. 
Sakaling di man 
maihabol ang con-ass ba- 
go ang halalan sa 2010, 
ihahabol pa rin ito pagka- 
tapos na pagkatapos ng 
eleksyon. Pangunguna- 
han ito ni Arroyo sa pa- 
mamagitan ng patuloy 
na paghawak pa rin 
niya sa poder bilang 
kinatawan ng ikalawang 
distrito ng Pampanga at bilang 
Speaker of the House. 

Rebolusyon ang magwawakas 
sa pagkaatrasado at karukhaan 


Gloria Arroyo na mapapabilang na ang Pilipinas 
sa pinakamauunlad na bansa sa mundo pagsapit 
ng 2020. Binibilog lamang ni Arroyo ang ulo ng mga 
Pilipino sa paulit-ulit na pagsasabing ilang taon na 
lamang ay magwawakas na ang dantaon nilang kahi- 
rapan bunga ng kanyang mga pagsisikap at hakbang. 
Walang naniniwala sa pinalalabas ni Arroyo na kaila- 
ngan niyang manatili sa poder upang maisalba ang Pi- 
lipinas at maihatid ito sa pangako niyang kaunlaran. 
Dahil sa paglala ng krisis ng malapyudal na ekono- 
mya sa bansa at ng paghagupit ng kasalukuyang kri- 
sis ng pandaigdigang sistemang kapitalista, lalo pang 
magiging atrasado ang kabuhayan sa Pilipinas. Ganito 
rin ang tantya maging ng mga imperyalistang ahen- 
syang pampinansya. 


INET kabulastugan ang deklarasyon ni 


Pagkurakot sa pondo 
ng Balikatan 


PAHINA 3 


Mga paglabag 
sa karapatang-tao 
sa SMR 


Hangga't ang ekonomya ng Pilipinas ay nanana- 
tiling tagasuplay lamang sa mga imperyalista ng mu- 
rang hilaw na materyales at murang lakas-paggawa, 
natatali sa pag-eeksport ng bahagyang naprosesong 
mga kalakal at hinuhuthutan ng supertubo gamit ang 
kaunting sobrang kapital, mananatili itong atrasado, 
agraryo at di industriyalisado. Palagian ding babayu- 
hin ng permanenteng krisis ang Pilipinas at di ito 
uunlad kailanman sa ilalim ng bulok na sistema. 

Hindi na umusad ang ekonomya at kabuuan ng li- 
punang Pilipino mula nang ipataw ng imperyalismong 
US ang kolonyal at neokolonyal na paghahari, panda- 
rambong at pang-aapi. Mula noong dekada 1980, nang 
ipatupad ang imperyalistang 
patakarang “neoliberal na = > 
globalisasyon” at kaakibat 


Panibagong krisis 
sa pulitika sa Nepal 


PAHINA 3 PAHINA 11 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


